CELEX: 62019TN0511
Language: mt
Date: 2019-07-17 00:00:00
Title: Kawża T-511/19: Rikors ippreżentat fis-17 ta’ Lulju 2019 – Staciwa vs Il-Kummissjoni Europea

21.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/35
            
         
      Rikors ippreżentat fis-17 ta’ Lulju 2019 – Staciwa vs Il-Kummissjoni Europea
      (Kawża T-511/19)
      (2019/C 357/43)
      Lingwa tal-kawża: l-Ingliż
      
         Partijiet
      
      
         Rikorrenti: Katarzyna Staciwa (Częstochowa, il-Polonja) (rappreżentanti: L. Levi u A. Blot, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tas-7 ta’ Novembru 2018 li ma tallokax lir-rikorrenti l-allowance temporanju previst fl-Artikolu 12(2) tal-Anness VIII tar-Regolamenti tal-Persunal;
               
            
                  —
               
               
                  tannulla d-deċiżjoni tal-Kummissjoni tas-17 ta’ April 2019 li biha ċaħdet l-ilment tar-rikorrenti tal-21 ta’ Diċembru 2018 kontra d-deċiżjoni msemmija hawn fuq;
               
            
                  —
               
               
                  tikkumpensa lir-rikorrenti għad-dannu materjali subit;
               
            
                  —
               
               
                  tikkumpensa lir-rikorrenti għad-dannu mhux materjali subit;
               
            
                  —
               
               
                  tikkundanna lill-konventa għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv ibbażat fuq illegalità fin-nota tal-uffiċċju tat-teżorier tal-15 ta’ Diċembru 2017.
               
            
                  2.
               
               
                  It-tieni motiv ibbażat fuq illegalità ulterjuri taħt l-Artikolu 12(2) tal-Anness VIII tar-Regolamenti tal-Persunal.
               
            
                  3.
               
               
                  It-tielet motiv ibbażat fuq allegat ksur tal-Artikolu 12(2) tal-Anness VIII tar-Regolamenti tal-Persunal.
               
            
                  4.
               
               
                  Ir-raba’ motiv ibbażat fuq allegat ta’ ksur tal-prinċipju ta’ trattament ugwali u ta’ nondiskriminazzjoni.
               
            
                  5.
               
               
                  Il-ħames motiv ibbażat fuq allegat ksur tal-prinċipju ta’ aspettattivi leġittimi.
               
            
                  6.
               
               
                  Is-sitt motiv, ibbażat fuq allegat ksur tal-prinċipju ta’ amministrazzjoni tajba u tad-dmir ta’ diliġenza.